lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv lv lv lv lv lv lv lv lv lv lv lv lv lv lt fr lv lv en en lv lv fr lv lv de lv de vo lv nl en en pl en en en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en en en en en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Triju novadu uzņēmēji diskutē par sadarbības iespējām pēc administratīvi teritoriālās reformas – Alojas administrācija
Alojas pilsētas un pagasta pārvalde
Triju novadu uzņēmēji diskutē par sadarbības iespējām pēc administratīvi teritoriālās reformas
Zane Lapšāne-Celma23.11.202025.11.2020 Aktualitātes, Uzņēmējdarbība
Š.g. 20.novembrī norisinājās Alojas novada Uzņēmēju kopsapulce. Šajā izaicinājumu un pārmaiņu laikā sapulce notika tiešsaistē, ikviens interesents varēja tajā piedalīties, pieslēdzoties no jebkuras vietas Latvijā un pasaulē.
Uzņēmēju kopsapulce tika atklāta ar Alojas novada domes priekšsēdētāja Valda Bārdas uzrunu, pēc kuras sekoja Latvijas Tirdzniecības un rūpniecības kameras valdes priekšsēdētāja Jāņa Endziņa seminārs, kurā tika akcentētas Aktuālākās izmaiņas Latvijas nodokļu sistēmā “Vai ir labs laiks nodokļu izmaiņām? Noteikti nē. Šādā krīzes laikā izmaiņas, kuras pasliktina situāciju nav vēlamas, bet būtu vēlams koncentrēties Covid seku novēršanai”.
Kopsapulces turpinājumā AS “Swedbank” uzņēmumu naudas pārvaldības speciāliste Dana Videmane sapulces dalībniekus iepazīstināja ar tēmu “E-komercija – sabiedrotais dinamiskajā pārmaiņu pasaulē”, ko tā mums var sniegt kā privātpersonām un kā uzņēmumiem. D. Videmane, iepazīstinot klātesošos ar pētījumu, minēja, ka Covid – 19 pandēmija ir mainījusi iedzīvotāju iepirkšanās paradumus iepērkoties interneta veikalos, izvēloties noteiktas preces, kā arī plašāk tiek izmantota e-vide, lai saņemtu noteiktus pakalpojumus, izmantojot dažādus norēķinu veidus. D. Videmane sava stāstījuma beigās novēl: “Šis izaicinošais brīdis, kurā mēs dzīvojam, ir jāizmanto, ejam plašāk, rokam dziļāk, ejam pāri robežām un transformējam savus biznesus.”
Kopsapulces galvenajā daļā Alojas, Limbažu un Salacgrīvas pašvaldību vadītāji un uzņēmēju pārstāvji diskutēja par novadu Uzņēmumu sadarbības iespējām un problēmām pēc administratīvi teritoriālās reformas. Diskusijā piedalījās Alojas novada domes priekšsēdētājs  V. Bārda, SIA “Aloja-Starkelsen” valdes loceklis Jānis Garančs, Limbažu novada domes priekšsēdētājs Didzis Zemmers, SIA “Virte tehnoloģijas” valdes loceklis Kaspars Mežapuķe, Salacgrīvas novada domes priekšsēdētājs Dagnis Straubergs un SIA “Kapteiņu osta” valdes loceklis Ojārs Jūliks. Diskusijas moderators: Valmieras biznesa inkubatora vadītājs Jurģis Priedītis.
Diskusijas sākumā novadu uzņēmēji un pašvaldību vadītāji pārrunāja novadu un uzņēmēju sadarbību, minot galvenos aspektus, kas tiek darīti un ko vēl nepieciešams darīt, lai veiksmīgāk sadarbotos nākotnē. J. Garančs piebilda, ka kopīga komunikācija ir sākums veiksmīgai sadarbībai. Savukārt D. Straubergs akcentē, ka uzņēmēji sniedz pašvaldībai informāciju, kas tiem nepieciešams, lai veiksmīgāk darbotos. V. Bārda min, ka ir svarīgi ieklausīties, nevis likt šķēršļus uzņēmumu darbībā un attīstībā.
Uzņēmēji par galveno problēmu uzskata darbaspēka trūkumu, kā arī pašvaldības iesaisti šajā procesā – dzīvojamā fonda piedāvājumu. Vēl, kā viena no problēmām, kas tika minēta šī brīža, ir finanšu situācija. SIA “Aloja-Starkelsen” valdes loceklis teic: “Uzņēmējdarbības attīstībai finanšu iestādes šobrīd nav pretimnākošas, uzņēmumi var pastāvēt, bet nav iespējams attīstīties.”
Uzņēmēji uzsver, ka teritoriālais iedalījums uzņēmējdarbībā nav nozīmīgs, to vajag izmantot kā iespēju, jebkuras pārmaiņas, ja nekas netiek darīts, ir drauds, ja pārmaiņas izmanto savā labā, tas noteikti būs ieguvums. Salacgrīvas novada domes priekšsēdētājs min, ka attīstība pēc teritoriālās reformas būs iespēju līmenī, cik to ļaus pieejamie resursi.
Pašvaldību vadītāji izsakās par sadarbību pašvaldību starpā, pēc reformas:
V. Bārda komentē: “Nav iespējams pateikt, kā būs pēc reformas, bet uzskatu, ka valsts ir tik stipra, cik stiprs ir katrs tās posms. Ir nepieciešams uzsvērt katra reģiona iespējas, kā arī veidot dialogu godīgā ceļā. Iepriekš novadi ir spējuši sadarboties, tādēļ ir cerība, ka tā notiks arī nākotnē.”
D. Straubergs uzsver: “Pašvaldībai ir jābūt godīgai pret uzņēmējiem, izveidojot visiem vienādus noteikumus. Tādā veidā tiktu novērstas domstarpības uzņēmēju vidū.”
D. Zemmers akcentē: “Jebkura joma novadā ir vienlīdz svarīga, izaicinājums jaunajai novada vadībai to redzēt un strādāt, lai nākotni veidotu pēc iespējas pozitīvāku.”
Toties uzņēmēji jaunajai novada vadībai novēl saglabāt pozitīvo un strādāt kopīgā vienotā komandā.
Kopsapulces noslēgumā Alojas novada Uzņēmēju konsultatīvās padomes priekšsēdētājs Andris Līvs sniedza uzņēmējiem atskaiti par Uzņēmēju konsultatīvās padomes veiktajiem darbiem. Tāpat tika pārrunātas ieceres 2021. gadam.
Paldies visiem, kuri piedalījās. Novēlam sasniegt savus mērķus un nepastāties izaugsmē, vēlu arī izturību un veselību!
Alojas novada Uzņēmējdarbības atbalsta centra SALA projektu koordinatore
← Dāvini prieku un pārsteigumu Ziemassvētkos!
Pasaules Dabas Fonda 9 padomi, dodoties dabā →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.